cyanic-selkie/wikianc huggingface dataset:
Pedro Rodríguez Ledesma
Selección nacional
Debutou coa selección o 29 de maio de 2010 fronte a Arabia Saudita nun partido amigable de preparación de face ao Mundial 2010 que finalizou coa vitoria de España por 3-2, e conseguiu o seu primeiro gol como internacional noutro amigable preparatorio para o mundial surafricano disputado contra Polonia, o 8 de xuño de 2010 na Nueva Condomina de Murcia, un tanto que significou o 6 a 0 na vitoria da selección española fronte aos polacos. O 11 de xullo de 2010 proclamouse campión da Copa Mundial de Fútbol coa selección española en Suráfrica.
Estatísticas
Actualizado a 15 de maio de 2010.
José María Pena López
José María Pena López, nado en Tabeirós (A Estrada) en 1879 e finado en Pontevedra o 5 de xuño de 1937, foi un industrial e político galego.
Traxectoria
Foi representante da axencia Ford, empregado-cuidador dun surtidor de gasolina de CAMPSA, propietario dun garaxe con stok de accesorios para automóbiles e da fábrica lixivias e bebidas El Águila Estradense. En 1936 foi elixido presidente do Frente Popular da Estrada. Co golpe de Estado do 18 de xullo de 1936 foi detido. Xulgado en Pontevedra por auxilio á rebelión con Jesús Puente Fontanes, Ramón Fernández Rico, José Rodríguez Sangiao, Cándido Tafalla Froiz e Manuel Nogueira González, foi condenado a pena de morte e internado en San Simón. Foi executado en Pontevedra, no Km. 1 da Avda de Buenos Aires, rexistrándose a morte a causa de hemorraxia interna. En xaneiro de 1938 a Comisión de Incautación de Bens de Pontevedra mandou instruír expediente de responsabilidade civil contra José María e outros sete veciños de Cuntis, séndolles confiscados todos os bens. A principios dos anos cincoenta os herdeiros de José María venderon os inmobles a un industrial catalán, Salvador Cusidó Franco, quen instalou na fábrica unha manufactura téxtil.
Halcones de Vigo BC
300px|miniatura|Campo de Béisbol das Plantas, casa dos Halcones de Vigo. O Halcones de Vigo Béisbol Club é unha entidade deportiva da cidade de Vigo que se dedica ó Béisbol. O equipo xoga os seus encontros como local no campo de béisbol das Plantas, na parroquia de Bembrive.
Historia
O equipo naceu no ano 2005, e nos anos 2006 e 2007 xa foi quen de acadar o subcampionato na Liga Xunta de Galicia de Béisbol fronte ó Club Béisbol Cambre. No ano 2008 o club participou por primeira vez na Liga Nacional de Primeira División, a segunda categoría do béisbol en España, e no seu primeiro ano acadou o ascenso á División de Honra.
En 2009, a primeira presenza do Halcones de Vigo Béisbol Club na máxima categoría do béisbol nacional rematou cunha 8ª posición na táboa clasificatoria, acadando deste xeito manter por un ano máis a categoría. En 2010 o equipo repetiu a 8ª posición final na liga. Na tempada 2011 o equipo rematou a tempada na 7ª posición.
Principio de indeterminación de Heisenberg
O principio de indeterminación de Heisenberg é un principio da mecánica cuántica o cal estipula que "non poden determinarse con exactitude e á vez a posición e a velocidade dunha partícula". A súa expresión matemática máis coñecida é:
onde é a constante de Planck entre 2·π, e entendendo  como desviación típica. A primeira formulación refinada de Heisenberg foi
Este principio esténdese a outros pares de magnitudes conxugadas, como a enerxía e o tempo, por exemplo, quedando neste caso
Cándido Tafalla Froiz
Cándido Tafalla Froiz, nado en Besexos (Vila de Cruces) en 1898 e finado en Pontevedra o 5 de xuño de 1937, foi un industrial e político galego.
Traxectoria
Administrador do Hotel Estrella da Estrada. En 1931 foi elixido vogal da directiva do Centro Republicano estradense. Despois militou en Unión Republicana. Co golpe de Estado do 18 de xullo de 1936, o 20 de xullo desprazouse a Pontevedra xunto co tenente de alcalde Ramón Fernández Rico. Despois foi detido. Xulgado en Pontevedra por auxilio á rebelión con Jesús Puente Fontanes, Ramón Fernández Rico, José Rodríguez Sangiao, José María Pena López e Manuel Nogueira González, foi condenado a pena de morte. Foi executado en Pontevedra na subida a Monte Porreiro, no km 1 da Avda. de Buenos Aires.
Aethelweard
Aethelweard (tamén Ethelweard, Aethelweard, Athelweard, et cetera) é un antropónimo anglosaxón que pode referirse a:
Quanto
O quanto é a cantidade mínima ou elemental dunha magnitude, equivalente á consideración de magnitude asignada a unha partícula material. A súa existencia ven dada pola mecánica cuántica
Filmes de Mozambique propostos ó Óscar ó mellor filme internacional
Mozambique presentou un filme para o Óscar ó mellor filme internacional por primeira vez no ano 2017. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.
Illa Maurelle
Illa Maurelle é unha illa da Columbia Británica, Canadá. Forma parte das Illas Discovery entre a illa de Vancouver e o continente, entre o estreito de Xeorxia e o estreito de Johnstone.
A illa Maurelle está situada ao nordés da Illa Quadra, ao sueste da Illa Sonora e ao norte de Illa Read dentro da Área Electoral C do Distrito Rexional Strathcona. A illa está separada do continente pola canle Calm, desde illa Quadra pola canle Okisollo, desde Illa Read pola Pasaxe Whiterock e desde Illa Sonora por un pequeno estreito chamado Hole in the Wall. O estreito paso entre a illa Quadra e Antonio Point, a punta sur da illa de Maurelle, coñécese como Surge Narrows.
No seu extremo sur atópase o parque provincial Surge Narrows, cunha extensión de 488 hectáreas nunha contorna en que os cambios de mareas e a abundancia de arrecifes favorecen a vida mariña, con abundancia de estrelas de mar, anémonas, ourizos e cogombros de mar, etc. Pola extremada forza das correntes producidas nas canles entre as illas veciñas nos cambios de mareas, o parque é tamén moi apreciado para a práctica de deportes náuticos como o kaiak.
Historia
esquerda|miniatura|195x195px|Retrato de Mourelle O nome da illa foi inscrito oficialmente en 1903 no Geographical Names Board of Canada (Consello de Nomes Xeográficos do Canadá), en recoñecemento ao navegante galego Francisco Mourelle de la Rúa (1750-1820), que en 1775 explorara estas costas como axudante do oficial Quadra.
En 1779 tivo lugar unha segunda expedición comandada polo militar español Ignacio de Arteaga, con dous navíos, un ao mando del mesmo e o outro capitaneado por Quadra, con Mourelle novamente como segundo de a bordo. A partir dos datos destas viaxes, Maurelle confeccionou e publicou varias cartas destas costas.
Legado
A illa Maurelle chámase así en recoñecemento deste mariño galego.
Carolina Panthers
Os Carolina Panthers son un equipo profesional estadounidense de fútbol americano con sede na cidade de Charlotte, Carolina do Norte. Compiten na National Football League (NFL) como membros da División Sur da National Football Conference (NFC). Con grande apoio nas "Carolinas" (Carolina do Norte e do Sur), os Panthers xogan desde 1996 os seus partidos como local no Bank of America Stadium. Este estadio é propiedade do franquía, o que os converte nun dos poucos equipos da NFL que son propietarios do mesmo. Antes de xogar en Charlotte, na primeira temporada do equipo, disputaron os seus partidos como local en Clemson, Carolina do Sur. A franquía, que ten un valor aproximado de 1.056 millóns de dólares, é dirixida polo fundador do equipo, Jerry Richardson, e a súa familia, os cales posúen un 48% de participación.
Os Panthers naceron como a vixésimo novena franquía da NFL en 1993, o que os converte nun dos equipos máis novos da competición. Comezaron a xogar en 1995, conseguindo no seu primeiro ano o mellor rexistro de vitorias para un equipo de expansión: sete vitorias por nove derrotas, mellorando o seguinte ano até acadar 12 e gañar a súa división. Con todo, acabarían perdendo na final de conferencia ante os Green Bay Packers. Tras varias temporadas con máis derrotas que triunfos, en 2003 conseguen, esta vez si, gañar o título da NFC e conseguir o pase para diputar a Super Bowl XXXVIII, onde perderon por 32–29 ante os New England Patriots. Os de Carolina volverían a disputar a Super Bowl en 2015, aínda que de novo sen éxito tras perder ante os Denver Broncos.
Comboio de Sal e Açúcar
Comboio de Sal e Açúcar é un filme de 2016 dirixido por Licínio Azevedo. É unha coprodución internacional entre Mozambique e Portugal. Foi escollido como candidato de Mozambique para o Óscar ó mellor filme en lingua non inglesa na 90ª edición dos premios, mais finalmente non foi nomeado.
Sinopse
No medio dunha guerra civil, un tren de pasaxeiros e mercadorías debe viaxar cincocentas millas a través dun territorio controlado pola guerrilla.
Fouce
miniatura|200px|dereita|Fouce. A fouce (e o seu diminutivo para un tipo máis pequeno, o fouciño) é un instrumento de labranza composto por unha folla de aceiro curva e afiada pola súa parte cóncava, inserida nun mango de madeira. Este instrumento, que pode ter dentes como unha serra e ser de diferentes tamaños, serve para cortar ou segar herba ou cereais.
Higinio Carracedo Ruzo
Higinio Carracedo Ruzo, coñecido como O Sereno, nado na Somoza (A Estrada) cara a 1907 e finado na mesma parroquia o 28 de novembro de 1938, foi un policía e político galego.
Traxectoria
Policía municipal da Estrada. Logo da folga xeral revolucionaria de 1934 foi detido xunto con Manuel Coto Chan, Manuel Vázquez Otero e Manuel Pereira Rial acusados de cortar os fíos telegráfico e telefónico a noite do 5 ao 6 de outubro, deixando incomunicada a vila da Estrada; xulgados en novembro polo Tribunal de Urxencia, excepto Manuel Pereira que foi absolto, foron condenados a un ano, catro meses e un día de prisión, e en decembro foron trasladados á colonia penitenciaria do Dueso. Logo do triunfo da Frente Popular en febreiro de 1936 foi indultado. Co golpe de Estado do 18 de xullo de 1936 fuxiu e agochouse, liderando a resistencia local contra o golpe franquista. Os fuxidos levaban un libro de actas no que anotaron o seu nomeamento como responsábel do comité organizador da resistencia, o Comité Popular Anti-fascista da Estrada. Para darlle caza os fascistas organizaron unha batida con 26 falanxistas e 5 gardas civís despois de descubrir que o seu pai, Antonio Carracedo, tiña agochados no cortello o concelleiro e deputado provincial Manuel Coto Chan e o tamén fuxido José Silva Rey, fillo do cego de Guimarei. Leváronos detidos, torturáronos e confesaron que Hixinio estaba oculto na súa propia casa mais non sabían onde. Foron 31 homes e tampouco o atoparon, así que, decidiron prenderlle lume á casa, obrigándoo a saír do forno que o ocultaba, cunha escopeta que lle ía recargando a súa muller, Isaura Pazos, conseguiu fuxir da casa tras ferir a dous dos falanxistas, entre eles o xefe local, Felipe Castro. Alcanzárono moi preto, xunto a un regato, e alí mesmo o mataron o 28 de novembro de 1938.
Dipnoi
dereita|miniatura|200px|Peixe pulmonado australiano
Os dipnoi, dipnoos ou peixes pulmonados son unha subclase de peixes da clase Sarcopterygii, isto é, peixes óseos portadores dunha vexiga natatoria adaptada á función de respiración aérea.
Características
Os peixes dipnoicos son especiais polo feito de teren como órgano primario da respiración un pulmón especializado que non posúe bronquios, sendo quen de extraer osíxeno directamente do aire atmosférico. Este é un órgano impar en Neoceratodus e par en Lepidosiren e Protopterus.
Clasificación
Subclase Dipnoi
Simin Behbahani
miniatura|dereita|Simin Behbahani en Washington DC, ca. 1990.
Simin Behbahani (, tamén transcrito como Bihbahani), nada en Teherán o 20 de xullo de 1927 e finada na mesma cidade o 19 de agosto de 2014, foi unha escritora e activista iraniana. É coñecida pola súa obra poética no estilo ghazal. Foi unha icona da poesía persa moderna, e da intelligentsia e a literatura iraniana, coñecida como "a leoa de Irán". Foi nomeada dúas veces ao Premio Nobel de Literatura, en 1999 e 2002, e recibiu diversos recoñecementos en todo o mundo, como o Premio de Poesía Janus Pannonius do PEN Club de Hungría en 2013
Traxectoria
Simin Behbahani, nada co nome de Simin Khalili (سيمين خليلی), foi a filla de Abbās Khalili (عباس خلیلی), poeta, escritor e editor do xornal Eghdām ("Acción"), e Fakhr-e Ozmā Arghun (فخرعظمی ارغون), poeta e profesora de lingua francesa. Comezou a escribir poesía aos doce anos, e publicou o seu primeiro poema aos catorce. Usou o estilo "Char Pareh" de Nima Yooshij, e despois comezou a escribir ghazal. Behbahani contribuíu a un desenvolvemento histórico do xénero engadindo elementos teatrais e eventos e conversas cotiás ao estilo da poesía ghazal, expandindo o uso do verso tradicional persa.
No servizo secreto da súa maxestade
No servizo secreto da súa maxestade (en On Her Majesty's Secret Service) é un filme británico de espías e o sexto título da franquía James Bond en ser producido por Eon Productions. Está baseado na novela homónima de Ian Fleming. Despois de que Sean Connery decidise deixar o papel despois de Só se vive dúas veces, Eon Productions escolleu un actor e modelo descoñecido, George Lazenby, para interpretar a James Bond. Durante a rodaxe do filme, Lazenby anunciou que intepretaría o papel de Bond unha soa vez.
Foi estreado en galego o 27 de abril de 2004 a través da TVG.
Filmes de Malaui propostos ó Óscar ó mellor filme internacional
Malawi presentou un filme para o Óscar ó mellor filme internacional por primeira vez no ano 2018. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.
Propostas
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Malawi para a súa valoración pola Academia co respectivo ano e cerimonia de entrega.
Dinoseto
O Dinoseto é un arbusto con forma de dinosauro que se exhibe no centro da cidade de Vigo.
Historia
A súa primeira localización foi na rúa Rosalía de Castro da cidade debido a unha equivocación da empresa encargada da súa instalación, xa que debía situarse de xeito inicial nun parque infantil situado na parroquia de Navia, nos arrabaldes da cidade. Porén, o Dinoseto converteuse de xeito inmediato nun éxito nas redes sociais, o que provocou que se situase de xeito permanente no casco urbano da cidade, concretamente na céntrica Porta do Sol. É neste lugar onde se pode visitar actualmente e no que se converteu nunha das grandes atraccións turísticas da cidade, converténdose en tradición que os turistas se fagan un selfie na plataforma que se atopa situada ó carón da escultura, como foi o caso de Pedro Sánchez, candidato por aquel intre á presidencia do goberno español polo Partido Socialista Obrero Español nas eleccións xerais do ano 2016, durante a súa visita á cidade no mes de maio do mesmo ano, ou os músicos Luis Fonsi e James Rhodes, no 2017 e 2018 de xeito respectivo.
Como consecuencia da súa popularidade, o Concello de Vigo colocou novos sebes con forma de dinosauro, como é o caso do Rinoseto (con forma de triceratops en Navia) ou o do Dinosetiño, situado ó carón do Dinoseto orixinal na Porta do Sol da cidade.
Videoxogo
Debido á popularidade do Dinoseto na cidade de Vigo e nos concellos da súa área de influencia, en xaneiro do ano 2017 e após un ano de traballo, o enxeñeiro redondelán Xavier Souto rematou o desenvolvemento do videoxogo Dinoseto vs The World, que consiste en evitar obstáculos mentres o usuario manexa o Dinoseto por diversos escenarios da cidade de Vigo. O xogo está actualmente dispoñíbel de balde para o sistema operativo Android.
Filmes de Siria propostos ó Óscar ó mellor filme internacional
Siria presentou un filme para o Óscar ó mellor filme internacional por primeira vez no ano 2017. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.
Propostas
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Siria para a súa valoración pola Academia co respectivo ano e cerimonia de entrega.
Saturno (deus)
miniatura|Saturno.
Saturno era un deus da mitoloxía romana, de orixe etrusca. É o deus que personifica o paso do tempo. Corresponde ó Cronos da mitoloxía grega.
Historia
Saturno reinaba sobre os ceos e a terra, controlando o paso do tempo antes de que o seu fillo Xúpiter o destronase. Foi implacable e cruel cos seus fillos, que devorou un a un, para evitar que a predición que dicía que sería destronado por un dos seus descendentes, se cumprise. Porén, a súa esposa, Cibeles, e a súa nai impediron que Xúpiter correse a mesma sorte que o resto dos seus irmáns e irmás, dándolle a comer unha rocha no lugar do seu fillo.
Máis tarde, este derrocará o seu pai, obrigándoo a regurxitar a tódolos seus irmáns e irmás. Tras ser expulsado dos ceos, Saturno instálase no Lacio, reinando na futura Roma, polo que é considerado o antepasado dos monarcas do Lacio e rei dos primitivos ítalos. É nesta época que ensina a arte da agricultura ós homes, polo que pasará tamén a ser o deus da agricultura. O reinado na Terra deste deus é coñecido tamén como a Idade de Ouro.
Símbolos
Os atributos que simbolizan a Saturno son a fouce (ás veces representada por unha gadaña, coas implicacións que isto leva consigo) e o reloxo de area.
Xenealoxía
Saturno é fillo da Terra e Urano, o ceo. Casado con Cibeles, os seus fillos son: Ceres, Xuno, Vesta, Neptuno, Plutón e Xúpiter.
Little Gandhi
Little Gandhi é un filme documental sirio de 2016 dirixido por Sam Kadi. Foi escollido como candidato de Siria para o Óscar ó mellor filme en lingua non inglesa na 90ª edición dos premios, mais finalmente non foi nomeado. Foi a primeira vez que Siria enviaba un filme para a súa consideración ó premio.
Sinopse
Un filme documental sobre a vida do activista sirio Ghiath Matar, cuxa defensa polas protestas non violentas lle valeron o alcume de "Little Gandhi".
Chord Overstreet
O 26 de agosto de 2016, lanzou o seu primeiro sinxelo, "Homeland", a través dos selos Island Records e Safehouse Records.
Nordés (homónimos)
Nordés pode referirse a:
Miguel Hidalgo
Miguel Hidalgo Costilla, nado en Hacienda de Corralejo, preto de Pénjamo, Guanajuato, o 8 de maio de 1753 e finado en Chihuahua o 30 de xullo de 1811, foi un sacerdote e militar mexicano que destacou na primeira etapa da Guerra de Independencia de México, que iniciou cun acto coñecido na historiografía mexicana como Grito de Dolores. Dirixiu a primeira parte do movemento independentista, pero tras unha serie de derrotas foi capturado o 21 de marzo de 1811 e levado prisioneiro á cidade de Chihuahua, onde foi xulgado e fusilado o 30 de xullo.
Ávrego
O ávrego, en Galicia e noutras partes da Península Ibérica, é un vento procedente do suroeste, de temperado a frío, relativamente húmido, portador de choivas que proveñen do Atlántico e acompaña os grandes temporais. É un vento con mala sona que nalgunhas zonas asóciase con arrefriados, cefaleas e estados depresivos.
Emperador Maximiliano
Emperador Maximiliano pódese referir a:
Ignacio Allende
Ignacio José de Allende Unzaga, nado en 1769 e finado en 1811, foi un capitán do exército realista en México que simpatizou co proxecto de independencia do país. Asistiu ás primeiras xuntas secretas da rebelión organizadas polos corrixidores de Querétaro e loitou canda a Miguel Hidalgo na primeira etapa da guerra de independencia. Relevou a Hidalgo no liderado dos insurxentes. En Acatita de Baján, Coahuila, foi traizoado e apresado por Ignacio Elizondo, xunto con Miguel Hidalgo, Mariano Abasolo, Mariano Jiménez e Juan Aldama e conducido á cidade de Chihuahua, onde foi xulgado por insubordinación, fusilado e decapitado. A súa cabeza foi exhibida nunha esquina da Alfóndega de Granaditas, na cidade de Guanajuato, como advertencia ós insurxentes, onde permaneceu 10 anos.
Universidade Cornell
miniatura|dereita|260px|[[Campus de Nova York.]] A Universidade Cornell, fundada en 1865 e localizada en Ithaca, Nova York (Estado de Nova York), é unha universidade privada dos Estados Unidos de América con catro colexios financiados polo Estado.
Posúe dous campus, un en Nova York e outro en Qatar.
Destruction Derby
Destruction Derby é un videoxogo de carreiras de coches creado por Psygnosis en 1995 que foi lanzado en varias plataformas: inicialmente tivo a súa orixe en PC e, posteriormente, apareceron as versións para Sega Saturn e PlayStation practicamente ao mesmo tempo.
Temática
En Destruction Derby hai dous modos de xogo básicos. No modo carreira, o que se intenta acadar é quedar por diante dos nosos adversarios. No modo destrución, o obxectivo primordial é saír o mellor parado e vitorioso posible dun verdadeiro ring de batalla de coches.
Aspectos técnicos
Destruction Derby posúe gráficos tridimensionais tanto para os coches como para os escenarios, non así para os fondos de pantalla, nos que se emprega un fondo estático tal e como se fixo en Daytona USA. A xogabilidade é un punto forte do videoxogo.
Filmes propostos ó mellor filme internacional na 29ª edición dos Óscar
200px|miniatura|[[Federico Fellini, director do filme gañador.]] En 1956, a Academia das Artes e das Ciencias Cinematográficas (AMPAS) dos Estados Unidos convidou individualmente a países a que presentasen os seus mellores filmes do ano para a inauguración do Óscar ó mellor filme en lingua non inglesa. Nos anos anteriores, o galardón non era un premio regular e non existían nomeados, xa que o gañador era simplemente anunciado durante a cerimonia de entrega.
Oito países de Europa occidental e Asia oriental presentaron os seus filmes para a consideración do primeiro premio, e cinco deles foron escollidos como nomeados ó Óscar.
O gañador inaugural, La strada de Italia, foi anunciado na cerimonia dos Óscar, que se celebrou o 27 de marzo de 1957.
Robert Coleman Richardson
Robert Coleman Richardson, nado o 26 de xuño de 1937 en Washington, D.C., é un físico estadounidense laureado co Premio Nobel de Física.
Vesta (deusa)
Vesta é unha deusa do panteón romano, era a protectora do fogar, a familia, e as colonias e cidades. É a versión latina da deusa grega Hestia. 150px|miniatura|Ruínas do templo de Vesta no [[foro romano.]]miniatura|150px|Moeda da época de [[Nerón con Vesta e os seus atributos.]]
Historia
Vesta era a filla primoxénita de Saturno e Cibeles. Cóntase que foi pedida en matrimonio por Apolo e por Neptuno, pero rexeitounos a ambos, preferindo manterse virxe para sempre. Esta foi tamén a condición que lle impuxo ás sacerdotisas do seu templo, as Vestais.
O símbolo asociado a Vesta é o asno.
Xenealoxía
Filla máis vella de Cibeles e Saturno, é irmá de Ceres, Xuno, Neptuno, Plutón e Xúpiter.
Culto
O culto a Vesta foi probablemente introducido en Roma polo rei Numa Pompilio. Esta deusa foi unha das primeiras en contar cun sacerdocio de carácter fixo, as Vestais, encargadas de manter sempre vivo no templo o lume sagrado que simbolizaba a virxindade da deusa. Dito lume non podía apagarse baixo ningún concepto. As Vestais facían ademais, en honor á súa deusa, voto de castidade e gardaban a súa virxindade durante 30 anos. Se algunha das sacerdotisas rompía os seus votos, era condenada a ser enterrada viva no Campus Sceleris, ou campo dos condenados.
Demetrio Túpac Yupanqui
Limitryu Tupaq Yupanki (en castelán Demetrio Túpac Yupanqui), nado en San Jerónimo, Cuzco, o 22 de decembro de 1923 e finado en Lima o 3 de maio de 2018, foi un profesor de lingua quechua (ou máis preciso o quechua do sur), tradutor de castelán a quechua e xornalista peruano.
Traxectoria
Ós catorce anos ingresou no Seminario de San Antonio Abad de Cuzco, onde estudou teoloxía, humanidades, filosofía, latín e grego; tamén aprendeu a aplicar a lingüística á lingua falada pola súa familia, o quechua. Finalmente, non se ordenou sacerdote. Foi a Lima, onde estudou Filosofía na Pontificia Universidade Católica do Perú, e despois Dereito na Universidade Nacional Maior de San Marcos. Traballou no xornal La Prensa, e comezou a dar clases de quechua. Posteriormente, abriu a súa propia academia, Yachay Wasi. Tamén impartiu clases da lingua nos Estados Unidos.
En 2008, a súa obra El curso quechua foi traducida ó ruso por A. Skromnitsky.
Sitric II de Northumbria
Sitric II foi rei no século décimo da Northumbria conquistada polos viquingos, chamada Jorvik. A única proba da súa existencia son algunhas moedas que se descubriron e que datan de sobre 942.
Traxectoria
Sábese que existiu por un puñado de moedas cuñadas en York, coa inscrición SITRIC CVNVNC ("rei Sitric"). Están datadas no ano 942 e teñen semellanzas de estilo coas acuñadas polo reinado de Olaf Cuaran e Ragnall Guthfrithson, que reinaron en Northumbria na década dos 940. Hai dous tipos destas moedas: en primeiro lugar hai unha pequena cruz en cada rostro e no segundo tipo, hai unha triquetra (ou un nó de tres follas) dun lado e un triángulo sobre o outro. Na bibliografía do período non é mencionado un rei chamado Sitric. Olaf Guthfrithsson gobernou Northumbria de 939 ata a súa morte en 941. Downham suxeriu que entre a morte de Olaf e a chegada de Ragnall a York, quizais nos últimos meses do 943, Northumbria estaba a ser gobernada conxuntamente por Sitric e Olaf Cuaran. Nos libros de numismática Sitric é chamado ás veces "Sitric Sitricsson" e identificado como un irmán de Olaf Cuarán e o fillo de Sitric Cáech, pero esta é só unha suposición: Non hai que confundir este Sitric co rei do mesmo nome, que foi rei de Dublín, mencionado nos Anais dos catro mestres o 941. Segundo Downham este individuo "parece que en vez de ser unha invención poética en vez dun rei histórico". Sitric tamén foi identificado provisionalmente cun home chamado igual, que desembarcou en Normandía, en 942 e foi derrotado por Luís IV de Francia.
Lito Portela
José Ángel Portela Calvar, máis coñecido como Lito Portela, nado en Coiro (Cangas) en 1958, é un pintor e escultor galego.
Traxectoria
miniatura|Escultura de Lito Portela no [[facho de Donón.]] Lito Portela mudouse de novo coa súa familia á parroquia de Tirán, no concello de Moaña.
Estilo
Cando pintaba ao óleo con cores terra e verdes marcaba as pegadas das follas das árbores nos seus cadros. Despois pasou á escultura; súa é a caracola de aceiro inoxidable da Costa da Vela (Cabo Home) en Donón. As súas últimas obras mostran formas que fan referencia ao mar: mexillóns, flotadores, ourizos de mar, ovos de raia... Adoita utilizar como material poliéster cromado con esmalte metalizado, como o dos coches.
Lito Portela pertence ao colectivo A carón do mar, formado por artistas do Morrazo. Dispoñen dun local en Cangas e organizan actos relacionados co mundo da arte e da pintura, en particular.
Obras
A súa obra xa percorreu diversos museos e salas de exposición en Galicia e fóra dela.
Recoñecementos
En 1991 recibiu unha bolsa de Novos Valores da Deputación de Pontevedra.
Premios:
Filmes da República Dominicana propostos ó Óscar ó mellor filme internacional
A República Dominicana presentou filmes para o Óscar ó mellor filme internacional dende o ano 1983. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.
Propostas
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou a República Dominicana para a súa valoración pola Academia co respectivo ano e cerimonia de entrega.
John Milne
John Milne, nado en Liverpool o 30 de decembro de 1850 e finado na Illa de Wight o 31 de xullo de 1913, foi un xeólogo inglés e enxeñeiro mineiro. Concibiu, cara a 1870, o primeiro sismógrafo moderno, sucesor dos antigos indicadores de posición do foco sísmico.
4 Vesta
4 Vesta é un asteroide de gran tamaño (en torno ós 538 km de diámetro) descuberto por W. Olbers en 1807. É o terceiro maior asteroide do cinto de asteroides e o cuarto en ser descuberto. O seu tamaño e superficie infrecuentemente brillante fan a Vesta o asteroide máis brillante. É o único asteroide en ocasións visible a simple vista como unha estrela de 6ª magnitude.
Foi descuberto o 29 de marzo de 1807 dende Bremen polo médico e físico alemán Heinrich Wilhelm Olbers cuxas afeccións o levaron a estudar a órbita dos cometas (de feito, descubriu cinco cometas, ademais de Vesta e de 2 Pallas). Olbers bautizou ao asteroide como Vesta, a deusa virxe romana do fogar, por suxestión do matemático Carl Friedrich Gauss.
Marine Stewardship Council
miniatura|230px|Logo do Marine Stewardship Council
O Marine Stewardship Council (MSC) é unha organización mundial independente sen ánimo de lucro encargada de establecer un estándar para a pesca sustentábel, xestionando un programa de certificación e ecoetiquetado para a pesca salvaxe.
Fundación, sede, dirixentes e empregados
A organizaión fundouse en 1997 en Londres, Reino Unido, cidade na que ten a súa sede, en Marine House, 1 Snow Hill.
Na actualidade (2020) o seu Presidente executivo (CEO) é Rupert Howes, e o Presidente da Xunta Directiva é Will Martin.
Conta cuns 120 epregados.
Misións e funcionamento
A MSC xestiona un programa de certificación e ecoetiquetado para a pesca salvaxe. As pescarías que desexen demostrar que están ben xestionadas e son sustentábeis son avaliadas por un equipo de expertos (independientes da pescaría e independientes do MSC) con respecto á base científica do estándar MSC, sendo un proceso público e participativo de todas as partes interesadas. Os produtos do mar poden mostrar a "ecoetiqueta azul" do MSC unicamente se este peixe, crustáceo ou molusco é trazado a través da cadea de subministración até unha pescaría que foi certificada segundo o estándar do MSC.
A misión do MSC é utilizar a súa ecoetiqueta e o seu programa de certificación de pescarías para contribuír á saúde dos océanos de todo o mundo, recoñecendo e recompensando as prácticas de pesca sustentábeis, influír nas eleccións do consumidor cando compra peixes e mariscos, e traballar coas partes interesadas para transformar o mercado de produtos pesqueiros de maneira sustentábel.​
Desenvolvemento do MSC en España
En marzo de 2011 abriuse a oficina do MSC para España e Portugal en Madrid cun equipo de tres persoas.
Na actualidade (2020) a directora do MSC para España e Portugal é Laura Rodríguez.
Hestia (deusa)
miniatura|Hestia. Na mitoloxía grega, Hestia (en grego: Ἑστία Hestía) era a deusa da terra e do fogar. Na sociedade romana adaptaríase coma Vesta.
Era a filla primoxénita dos titáns Cronos e Rea e a primeira en ser devorada polo seu pai ao nacer, polo que foi a última en ser expulsada do corpo de seu pai cando Zeus lle deu o vomitivo. Tras a guerra contra os Titáns foi cortexada por Poseidón e por Apolo, pero xurou permanecer por sempre virxe, evitando a primeira disputa entre deuses olímpicos. Zeus recompensouna cedéndolle a primeira vítima de todos os sacrificios públicos e os lugares preeminentes en todas as casas.
Coma deusa do fogar e a familia apenas sae do Olimpo e nunca se inmisciu nas disputas dos deuses e os humanos, polo que apenas aparece nos relatos mitolóxicos a pesar de ser unha das principais deusas da relixión grega, e posteriormente da romana na forma de Vesta.
Cando Dioniso foi admitido no Olimpo, Hestia cedeulle o seu posto no consello dos doce deuses, fortalecendo a categoría de deus deste e adicándose ela por completo ao coidado do lume sagrado do Olimpo.
Nordés (vento)
Nordés é un vento procedente do nordés que sopra en Galiza durante calquera época do ano.
Características
Xérase en calquera punto do país por mor dalgún anticiclón proveniente dalgún punto do oeste ou do noroeste, é dicir, cando se activa unha fronte de altas presións nalgunha das devanditas localizacións. Daquela, o nordés atravesa Galiza no sentido das agullas do reloxo.
No inverno, o nordés ofrece baixas temperaturas, ao contrario que no verán, xa que nesta época adoita ir vencellado a anticiclóns de tipo subtropical, de altas temperaturas. Nestes casos acostuma aumentar a súa velocidade.
Triángulo dos 30
O nordés pode converterse nun factor de alto risco para os incendios forestais se coinciden as tres condicións meteorolóxicas coñecidas como o "triángulo dos 30": * unha alta velocidade do aire (30 km/h. ou máis), o que favorece a ignición forestal; unha baixa humidade (30% ou inferior); e unha alta temperatura (30 °C ou máis).
Ligazóns externas
"El viento del Nordés: el diablo cuando sopla", artigo en Xornal de Galicia, 16 de agosto de 2009 (ligazón rota).
Candy Cane Children
"Candy Cane Children" é unha canción da banda estadounidense de garage rock The White Stripes, editada como sinxelo en novembro do 2002.
MSC
MSC é unha sigla que pode referirse a:
La strada
La strada é un filme italiano de 1954 producido por Dino De Laurentiis e Carlo Ponti, dirixido por Federico Fellini e protagonizado por Anthony Quinn e Giulietta Masina.
É un exemplo clásico do período neorrealista do director e o filme que lle outorgou un sólido prestixio internacional.
La Strada converteuse nun "dos filmes máis influentes nunca realizados", segundo o American Film Institute. Gañou o primeiro Óscar competitivo ao mellor filme en lingua non inglesa en 1957. En 1992 apareceu no cuarto posto da listaxe dos dez mellores filmes escollidos por directores do British Film Institute.
Argumento
Unha moza que traballa para un artista ambulante chamado Zampanò (Anthony Quinn) morre, e a súa nai toma a Gelsomina (Giulietta Masina), tamén filla súa e véndea ao artista. A pesar do carácter violento de Zampanò, a rapaza séntese atraída polo estilo de vida da rúa, sobre todo cando o seu dono a inclúe como parte do espectáculo. Gelsomina aprende rapidamente o oficio de artista e amosa gran talento, mais non se sente apreciada por Zampanò e nun momento decide abandonalo e volver a casa. Zampanó atopa a Gesolmina e obrígaa a regresar con el.
Xuntos de novo, deciden traballar nun circo itinerante, onde Zampanò ten problemas co bufón (Richard Basehart) a quen coñece de antes. Nunha pelexa entre ambos, Zampanò ameaza o bufón cun coitelo e é detido. Mentres Zampanò se atopa no cárcere, Gelsomina aprende a importancia de ter un propósito na vida e aínda que varias das personaxes que atopa no camiño lle ofrecen que se una a eles, Gelsomina demostra a súa lealdade a Zampanò ata o final.
Atlanta Falcons
Os Atlanta Falcons son un equipo profesional estadounidense de fútbol americano con sede en Atlanta, Xeorxia. Os Falcons compiten na National Football League (NFL) como club membro da División Sur da National Football Conference (NFC). A franquía uniuse á NFL en 1965 como equipo de expansión despois de que a liga lle ofrecese un equipo a Rankin Smith para evitar que este se unise á entón competición rival: a American Football League (AFL). En troques, a AFL garatira unha franquía a Miami (os Miami Dolphins). Os Falcons están empatados cos Dolphins (tamén fundados en 1966) como franquía segunda franquía máis antiga do Deep South estadounidense, ambas despois dos Dallas Cowboys.
Durante toda a súa historia, os Falcons conseguiron gañar o título da súa división en seis ocasións: 1980, 1998, 2004, 2010, 2012 e 2016. Coa súa vitoria ante os Green Bay Packers en 2017, os Falcons gañaron o seu segundo título de conferencia, aínda que perderon na Super Bowl ante os New England Patriots. A súa primeira participación no partido final data da temporada 1998, ano no que perderon na edición XXXIII ante os Denver Broncos 34–19. O equipo xogou os seus partidos como local entre 1992 e 2016 no Georgia Dome, estadio situado no centro da cidade. A partir de 2017 os Falcons xogarán no Mercedes-Benz Stadium, recinto con capacidade para 71.000 espectadores.
Historia
miniatura|esquerda|[[Matt Ryan.]] O fútbol profesional chegou a Atlanta en 1962, cando a American Football League (AFL) organizou na cidade dous partidos de pretemporada. O primeiro deles enfrontaba aos Denver Broncos contra os Houston Oilers, mentres que segundo aos Dallas Texans contra os Oakland Raiders. Dous anos máis despois, a AFL volveu celebrar outro amigábel, esta vez entre New York Jets e os San Diego Chargers. En 1965, despois da construción do Atlanta-Fulton County Stadium, a cidade de Atlanta sentía que era o momento de posuír un equipo de fútbol profesional. Un grupo independente que participara activamente nas promocións de exhibición da NFL en Atlanta, solicitou franquías tanto no AFL como na NFL, actuando completamente pola súa conta sen a garantía dos dereitos do estadio. Por outra banda, outro grupo informou que depositara diñeiro por un equipo na AFL.
Con todo o mundo pulando en diferentes direccións, algúns empresarios locais chegaron a un acordo e conseguiron unha franquía da AFL o 7 de xuño de 1965. Con todo, tras saber nova, o comisionado da NFL Pete Rozelle, que estivera en contacto cos empresarios de Atlanta, dirixiuse á cidade para bloquear a pretensión da liga rival. Debido ao interese de ambas competición en posuír un equipo na capital do estado de Xeorxia, obrigouse á cidade a escoller entre as dúas ligas. Tras uns días de deliveración, 30 de xuño escolleron a Rankin Smith e a NFL. En canto ao nome da franquía, o equipo recibiu o seu alcume grazas a Julia Elliott, unha mestra de escola de Griffin, así como moitas outras persoas. Elliot escribiu: "o falcón é orgulloso e digno, con gran coraxe e loita. Nunca deixa caer a súa presa. É mortal e ten unha gran tradición deportiva".
Tras a súa fundación o equipo non tivo grande éxito a nivel deportivo, de feito, até 1993, o equipo tan só xogara un total de seis partidos de playoff. Con todo, coa chegada a Atlanta de Dan Reeves en 1997, o equipo conseguiría un dos seus mellores resultados na historia. Reeves chega aos Falcons para substituír a June Jones. Xa na súa primeira temporada consegue mellorar cun balance de 7-9 o resultado do ano anterior, cando só gañaran tres encontro. Ao ano seguinte, o equipo supérase e os Falcons terminan a temporada regular cun balance de 14-2. Isto serve para clasificarse ás eliminatorias polo título, onde gañan na rolda divisional aos San Francisco 49ers por 20-18 e na final da conferencia nacional (NFC) aos Minnesota Vikings por 30-27, equipo que fora o mellor en temporada regular (15-1). Isto valeulles a clasificación á Super Bowl XXXIII, onde se tiñan que enfrontar aos vixentes campións, os Denver Broncos. Con todo, non conseguen a vitoria (34-19). Debido á súa gran temporada, Reeves foi nomeado Adestrador do Ano.
Na catro temporadas seguintes, os Falcons só se clasificaron a playoffs en 2002, onde gañaron aos Green Bay Packers na Rolda Wildcard (27-7), para despois perder fronte os Philadelphia Eagles (20-6). Entre 2008 e 2014, da man de Mike Smith o equipo chega a xogar en cinco partidos de playoff, aínda que conseguindo unha soa vitoria. En 2015, tras o período de Smith chegan a Atlanta Dan Quinn como novo adestrador e Kyle Shanahan como coordinador ofensivo Kyle Shanahan. Os resultados non se fan agardar e, en 2016, da man de xogadores como Matt Ryan ou Julio Jones o equipo chega de novo á Super Bowl. Polo camiño eliminaron os Seattle Seahawks (20-36) e aos Green Bay Packers (21-44). Na gran final enfrontáronse aos New England Patriots de Bill Belichick e Tom Brady, perdendo finalmente por 28−34 despois de ir gañando 28-3 a falta de 12 minutos para o final do encontro.
Dorsais retirados
Ao longo da súa historia os Packers retiraron formalmente catro dorsais.
Ring of Honor
miniatura|Gerald Riggs (1982−1988) A organización dos Atlanta Falcons homenaxea a algúns dos xogadores máis destacados da súa historia incluíndo o seu nome e número no Ring of Honor dos Falcons (do inglés: Anel de Honra), situado na zona intermedia das bancadas do Georgia Dome.
Sumbe
Sumbe é unha cidade e municipio litoral de Angola, capital da provincia de Cuanza Sul.
Até 1975 designouse como "Novo Redondo". Tamén se chamou Negunza Cabolo. Este nome usouse despois da independencia de Angola, en honra ao líder da resistencia á ocupación colonial, tamén chamado "Príncipe do Sertão", tamén chamado o "Príncipe do Sertão".
Etimoloxía
O nome "Sumbe" deriva da palabra en lingua kimbundu cussumba, que significa "comprar", debido a que olugar onde se encontra situada a cidade constituíu antigamente unha zona de intercambios comerciais entre os pobos do interior e os do litoral: o sal e o peixe, así como os tecidos levados polos europeos, serviron durante moito tempo para nutrir ese circuíto comercial, que tamén incluía a venda de escravos negros.
Xeografía
Segundo as proxeciónss poboacionais de 2018, elaboradas polo Instituto Nacional de Estatística de Angola, contaba cunha poboación de 313 894 habitantes, e unha superficie territorial de 3 890 km², sendo o municipio con máis poboación da provincia, polo que a súa densidade de poboación, nese ano, era de 56 hab./km².
O municipio limita ao norte co municipio de Porto Amboim, ao leste cos municipios de Conda, Seles e Cassongue, ao sur coa provincia de Bengo, os municipios de Lobito e Bocoio (ambos os dous na provincia de Benguela), e ao oeste co océano Atlántico.
Historia
A existecia dunha especie de localidade-feira, levou as autoridades coloniais portuguesas a pensaren na fundación dunha cidade, motivada tamén pola "necesidade de defensa contra as incursións de piratas ingleses e franceses, e da cercanía dos antigos reinos de Luanda e de Benguela, así como das minas de cobre".
A fundación da cidade comezou o 7 de xaneiro de 1768, cando o gobernador Francisco Inocêncio de Sousa Coutinho ordenou a unha brigada de enxeñeiros que elixise onde se instalaría unha fortaleza-presidio co nome de Novo Redondo. En 1785 rematouse a construción da primeira fortaleza de pedra, e a primeira igrexa foi construída só en 1811. Porén, os primeiros servizos sanitarios só aparecerían en 1872, coa chegada do médico Francisco Joaquim Vieira.
No século XX foi a primeira localidade angolana a ter iluminación pública, fornecida a partir do central hidroeléctrica do río Cambongo. Xá con características de vila, foi por primeira vez visitada por un presidente português en 1954, o xeneral Francisco Higino Craveiro Lopes. En 1955, polo decreto 40.225 de 20 de xullo, a cidade foié elevada a capital de distrito e, o 28 de maio do ano seguinte, polo diploma lexislativo número 2.757, foi ascendida á categoría de cidade.
En 1975, en vésperas da proclamación da independencia de Angola, a Forza de Defensa surafricana lanzou un amplo ataque coñecido como "Operación Savannah", con Sumbe sometido á ocupación estranxeira e da UNITA. No mesmo ano, o MPLA, co apoio das Forzas Armadas de Cuba, lanzou un contraataque na "Operación Carlota", expulsando ás tropas estranxeiras e recuperando o control da cidade.
Circunferencia
200px|dereita|miniatura|Exemplo dunha circunferencia. Unha circunferencia é o lugar xeométrico dos puntos do plano equidistantes doutro fixo, chamado centro; esta distancia chámase raio. Só posúe lonxitude. Distínguese do círculo en que a circunferencia é o perímetro do círculo que contén.
A circunferencia de centro na orixe de coordenadas e raio 1 chámase circunferencia unidade.
Posicións relativas de puntos respecto á circunferencia
Un punto do plano pode ser:
Posicións relativas entre dúas circunferencias
160px|dereita
Lonxitude da circunferencia
A lonxitude \ell dunha circunferencia é: onde r \, é a lonxitude do raio.
Pois \pi \, (número pi), por definición, é o cociente entre a lonxitude da circunferencia e o diámetro:
Ecuacións da circunferencia
dereita|250px
Ecuación en coordenadas cartesianas
Nun sistema de coordenadas cartesianas x-y, a circunferencia con centro no punto (a, b) e raio r consta de tódolos puntos (x, y) que satisfán a ecuación
Cando o centro está na orixe (0, 0), a ecuación anterior simplifícase a
Ecuación en coordenadas polares
Cando a circunferencia ten o centro na orixe e o raio é c, descríbese en coordenadas polares como Cando o centro non está na orixe, se non no punto e o raio é c \,, a ecuación transformase en:
Ligazóns externas
fa:پیرامون یک خم بسته
Cuanza Norte
Cuanza Norte é unha das 18 provincias de Angola, localizada na rexión central do país.
A súa capital é a cidade e comuna de N'dalatando, tamén coñecida como Nadalatando, sede do municipio de Cazengo que, segundo as proxecciós poboacionais de 2018, elaboradas polo Instituto Nacional de Estatística de Angola, contaba cunha poboación aproximada de 130 000 habitantes, polo que a súa densidade de poboación nese ano era de 20,56 hab./km².